Id-direttiva tal-kunsill 1999/31/KE
tas-26 ta' April ta' l-1999
dwar ir-rimi ta' skart f’ terraferma
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 130s (1) tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Kunsill Ekonomiku u Soċjali [2],
Jaġixxi bi qbli mal-proċedura stipulata fl-Artikolu 189c tat-Trattat [3],
(1) Billi r-riżoluzzjoni tal-Kunsill tas-7 ta' Mejju ta' l-1990 [4] fuq politika ta' l-iskart tilqa’ u tappoġġa d-dokument ta' l-istrateġija Komunitarja u tistieden il-Kummissjoni biex tipproponi kriterji u standards għar-rimi ta' skart f'terraferma;
(2) Billi r-riżoluzzjoni tal-Kunsill tad-9 ta' Diċembru ta' l-1996 fuq politika ta' l-iskart tikkonsidra li, fil-futur, attivitajiet ta' rimi f’ terraferma kontrollati u siguri biss iridu jsiru fil-Komunità;
(3) Billi l-prevenzjoni, riċiklar u irkupru ta' skart irid jiġi inkuraġġit kif ukoll l-użu ta' materjali u enerġija irkuprata sabiex ikun hemm salvagwardja ta' riżorsi naturali u t-tneħħija ta' użu bla bżonn ta' art;
(4) Billi aktar konsiderazzjoni trid tingħata lill-inċinerazzjoni ta' skart muniċipali u mhux perikoluż, kompost, bijometaniżazzjoni, u l-proċessta’ traxxiex ta' ħama;
(5) Billi skond il-prinċipju ta' min iniġġes iħallas hija neċessarja, inter alia, li tieħu akkont ta' kull ħsara lill-ambjent prodott minn terraferma;
(6) Billi, bħal kull tip ieħor ta' trattament ta' skart, terraferma trid tkun adegwament sorveljata u kontrollata biex jiġu prevenuti jew jitnaqqsu effetti ħżiena potenzjali għall-ambjent u riskji għas-saħħa tal-bniedem;
(7) Billi huwa neċessarju li jittieħdu miżuri xierqa biex jiġi evitat l-abbandun, tluq jew rimi mhux kontrollat ta' skart; billi, huwa xieraq, li jkun possibbli li jkun hemm sorveljar ta' siti ta' terraferma għal dak li għandu x'jaqsam ma’ sustanzi li jkunu jinsabu fl-iskart mormi hemm, billi ċerti sustanzi jridu, kemm jista jkun possibbli, jirreaġixxu biss f'modi previsti;
(8) Billi kemm il-kwantitá u n-natura perikoluża ta' skart maħsub għat-terraferma irid jitnaqqas fejn xieraq; billi il-maniġġ ta' skart irid ikun imħaffef u l-irkupru tiegħu jiżdied; billi l-użu ta' proċess ta' trattament irid b'hekk ikun inkoraġġit biex jiżgura li terraferma tkun kompatibbli ma’ l-għanijiet ta' din id-Direttiva; billi tqassim huwa inkluż fid-definizzjoni ta' trattament;
(9) Billi l-Istati Membri jridu jkunu kapaċi li japplikaw il-prinċipji ta' prossimitá u suffiċjenza tagħhom għall-eliminazzjoni ta' l-iskart tagħhom fl-livellat Komunitarju u nazzjonali, bi qbil mad- Direttiva tal-Kunsill 75/442/KEE tal-15 ta' Lulju ta' l-1975 fuq skart [5] billi l-għanijiet ta' din id-Direttiva għandu jiġi segwit u kjarifikat permezz ta' twaqqif fuq xbieki integrati, adegwati ta' impjanti tar-rimi bażati fuq livell għoli ta' protezzjoni ambjentali;
(10) Billi disparitajiet bejn standards tekniċi għal rimi ta' skart fit-terraferma u l-ispejjez aktar baxxi assoċjati jistgħu jikkawżaw żieda ta' rimi ta' skart f'faċilitajiet bi standards baxxi ta' protezzjoni ambjentali u b'jekk jinħoloq theddid serju potenzjali għall-ambjent, minħabba trasport ta' skart fuq distanzi twal li mhumiex neċessarji kif ukoll għal prattiċi ta' rimi mhux xieraq;
(11) Billi għalhekk huwa neċessarju li jiġu stipulati standards tekniċi għat-terraferma ta' skart f'livell sabiex tkun protetta, priservata u imtejba il-kwalitá ta' l-ambjent fil-Komunità;
(12) Billi huwa neċessarju li jkunu indikati b'mod ċar il-ħtiġijiet ta' fejn siti ta' terraferma jridu jaqblu skond il-post,, maneġġar, kontroll, għeluq u miżuri preventivi u protettivi li jridu jittieħdu kontra kull theddid lill-ambjent fil-perspettiva ta' żmien kemm qasir kif ukoll twil, u speċjalment l-aktar kontra t-tniġġiż ta' l-ilma tal-qiegħ bl-infiltrazzjoni lissija fil-ħamrija;
(13) Billi għaldaqstant ta' dan li ġej huwa neċessarju li jiġi definit b'mod ċar fil-klassijiet ta' terraferma biex jiġi u t-tipi ta' skart biex jiġi aċċettat fil-varji klassijiet ta' terraferma;
(14) Billi għal ħażna temporanja ta' skart iridu jaqblu mal-ħtiġijiet rilevanti tad- Direttiva 75/442/KEE;
(15) Billi l-irkupru, bi qbil mad- Direttiva 75/442/KEE, ta' skart qiegħed jew mhux perikoluż li huwa xieraq, permezz l-użu tagħhom fix-xogħol ta' żvilupp mill-ġdid/restorazjoni u l-mili, jew għal skopijiet ta' kostruzzjoni jistgħu ma jikkostitwux attivitá ta' rimi f’ terraferma;
(16) Billi miżuri jridu jittieħdu biex titnaqqas ir-riduzzjoni ta' gass methane minn terraferma, inter alia, sabiex titnaqqas sħana globali, permezz tar-riduzzjoni fir-reimi f’ terraferma ta' skart bijodegradabbli u l-ħtiġijiet biex jiġi introdott kontroll ta' gass tat-terraferma;
(17) Billi l-miżuri meħuda biex jitnaqqas ir-rimi f’ terraferma ta' skart bijodegradabbli jrid jkunu intiż wkoll li jiġu nkoraġġiti l-kollezzjoni separata ta' skart bijodegradabbli, tqassim ġenerali, irkupru u riċiklar;
(18) Billi, minħabba l-elementi partikolari tal-metodu ta' rimi ta' skart f’ terraferma, huwa neċessarju li tiġi introdotta ta' permess speċifiku għal kull klassi ta' terraferma bi qbil mal-ħtiġijiet ta' liċenżjar ġenerali li huma diġa stipulati fid-Direttiva 75/442/KEE u l-ħtiġijiet ġenerali tad- Direttiva 96/61/KE dwar kontroll u prevenzjoni ta' tniġġiż integrat [6] billi l-konformitá tas-sit tat-terraferma ma’ tali permess trid tiġi verifikata fil-kors ta' spezzjoni mill-awtoritá kompetenti qabel il-bidu ta' operazzjonijiet ta' rimi;
(19) Billi, f'kull, eżami irid isir biex jiġi stabbilit jekk l-iskart jistax jitpoġġa fit-terraferma li huwa maħsub għaliha, partikolarment rigward skart perikoluż;
(20) Billi, sabiex jiġi prevenut theddid lill-ambjent, huwa neċessarju li tiġi introdotta proċedura ta' ilqugħ ta' skart uniformi fuq il-bażi ta' proċedura ta' klassifikazzjoni għal skart aċċettabbli fil-kategoriji differenti ta' terraferma, inklużi partikolarment valuri ta' limitu standardizzati; billi b'dak l-iskop sistema konsistenti u standardizzata ta' karatterizzazzjoni ta' skart, teħid ta' kampjun/i u analiżi jridu jiġu stabbiliti fil-ħin biex titħaffef implementazzjoni ta' din id-Direttiva; billi l-kriterji ta' l-ilqugħ iridu jkunu partikolarment speċifiċi għar-rigward ta' skart qiegħed;
(21) Billi, sakemm jiġu stabbiliti ċerti metodi u ta' analiżi jew tal-valuri limiti neċessarji għal karatteriżżazzjoni, l-Istati Membri jistgħu għall-iskopjiet ta' din id-Direttiva iżommu jew jippreparaw listi nazzjonali ta' skart li huwa aċċettabbli jew mhux aċċettabbli għat-terraferma, jew jiddefinixxu kriterji, inklużi l-valuri limiti, simili ta' dawk stipulati f'din id-Direttiva għall-proċedura ta' lqugħ uniformi;
(22) Billi għal ċertu skart perikoluż li jrid jiġi aċċettat fit-terraferma għal skart mhux perikoluż kriterji ta' aċċettazzjoni ta' skart għandhom jiġu sviluppati mill-kumitat tekniku;
(23) Billi huwa neċessarju li jiġu stabbiliti proċeduri ta' sorveljanza komuni matul l-operazzjoni u fażijiet ta' kura ta' wara ta' terraferma sabiex jiġi identifikat kull effett ħażin ambjentali possibbli tat-terraferma u jittieħdu l-miżuri korrettivi xierqa;
(24) Billi huwa neċessarju li jiġi definit meta u kif terraferma tingħalaq u l-obligi u r-responsabilitá tal-operatur fuq is-sit matul il-perjodu ta' kura ta' wara;
(25) Billi siti ta' terraferma ġew magħluqa qabel id-data ta' transpożizzjoni ta' din id-Direttiva dawn ma għandhomx ikunu soġġetti għad-dispożizzjonijiet tagħha dwar proċedura ta' għeluq;
(26) Billi l-kundizzjonijiet tal-futur ta' tħaddim ta' terraferma eżistenti jridu jkunu regolati sabiex jittieħdu miżuri neċessarji, matul perjodu ta' żmien speċifikat, għall-adattazzjoni tagħhom għal din id-Direttiva fuq il-bażi ta' pjan ta' kundizzjoni tas-sit;
(27) Billi għall-operatur ta' terraferma eżistenti jkollu, b'konformitá ma’ regolamenti nazzjonali li jorbtu ekwivalenti ma dawk ta' l-Artikolu 14 ta' din id-Direttiva, diga bagħtu id-dokumentazzjoni imsemmija fl-Artikolu 14(a) ta' din id-Direttiva qabel id-dħul fis-seħħ tiegħu u għal dan l-awtoritá kompetenti awtorizzat il-kontinwazzjoni tal-operazzjoni tagħhom, m'hemmx għalfejn terġa li tiġi sottomessa din id-dokumentazzjoni u lanqas li l-awtoritá kompetenti tibgħat awtorizzazzjoni ġdida;
(28) Billi l-operatur irid jagħmel dispożizzjoni adegwata b’mod ta' sigurtá finanzjarja jew oħra ekwivaletni biex jiżgura li l-obbligazzjonijiet kollha li joħorġu mil-permess huma milħuqa, inklużi dawk relatati mall-proċedura tal-għeluq u l-kura ra waratas-sit;
(29) Billi miżuri jridu jittieħdu biex jiżguraw li l-prezz mitlub għal ħlas għal rimi ta' skart f’terraferma ikopri l-ispejjeż kollha involuti fil-bidu u tħaddim tal-faċilitá, inkluża kemm jista’ jkun possibbli s-sigurtá finanzjarja jew l-ekwivalenti tagħha li l-ħaddiem tas-sit irid jipprovdi, u l-ispiża maħsuba għal għeluq tas-sit inkluża l-kura ta' wara neċessarja;
(30) Billi, meta awtoritá kompetenti tikkonsidera li terraferma ma tkunx bid-dehra li tikkawża periklu għall-ambjent għal aktar min ċerta perijodu, l-ispejjeż maħsuba li jiġu inklużi fil-prezz li jrid jitħallas lill-operatur jista’ jkun limitat għal dak il-perijodu;
(31) Billi huwa neċessarju li tkun zgura l-applikazzjoni xierqa għad-dispożizzjonijiet li jimplimentaw din id-Direttiva permezz tal-Komunità, u li it-taħriġ u t-tagħrif miksub mill-ħaddiema u l-impjegati tat-terraferma jagħtuhom il-kapaċitajiet neċessarji;
(32) Billi l-Kummissjoni trid tistabbilixxi proċedura standard għall-aċċettazzjoni ta' skart u bidu ta' klassifikazzjoni standard ta' skart aċċettabbli f’terraferma bi qbil mal-proċedura tal-kumitat stipulata fl-Artikolu 18 tad-Direttiva 75/442/KEE;
(33) Billi adattazzjoni ta' l-Annessi għal din id-Direttiva għal progress xjentifiku u tekniku u l-istandardizzazzjoni tal-metodi ta' sorveljanza, teħid ta' kampjun/i u analiżi jridu jiġu adottati skond l-istess proċedura tal-kumitat;
(34) Billi l-Istati Membri jridu jibagħtu rapporti regolari lill-Kummissjoni fuq l-implimentazzjoni ta' din id-Direttiva partikolarment bl-attenzjoni għal strateġiji nazzjonali li jridu jimxu skond l-Artikolu 5; billi fuq il-bażi ta' dawn ir-rapporti l-Kummissjoni trid tirraporta lill-Parlament Ewropew u l-Kunsill;
ADOTTA DIN ID-DIRETTIVA
Artikolu 1
Għan ġenerali
1. Bl-għan li jintlaħqu l-ħtiġijiet tad-Direttiva 75/442/KEE, u partikolarment l-Artikoli 3 u 4 tagħha, l-għan ta' din id-Direttiva huwa, permezz ta' ħtiġijietet tekniċi u operazzjonali iebsa fuq l-iskart u t-terraferma, biex jiprovdu miżuri, proċeduri u gwida biex jiġu prevenuti jew jitnaqqsu kemm jista’ jkun possibbli effetti negattivi fuq l-ambjent, partikolarment it-tniġġiż ta' l-ilma tal-wiċċ, l-ilma tal-qiegħ, ħamrija u arja, u fuq l-ambjent globali, inkluż l-effett serra, kif ukoll kif kull risjku li jirriżulta għas-saħħa tal-bniedem, minn rimi ta' skart f terraferma, matul iċ-ċiklu sħiħ tat-terraferma.
2. Għal dak li huma l-karatteristiċi tekniċi ta' terraferma, din id-Direttiva fiha, għal dawk it-terraferma li għalihom tapplika d-Direttiva 96/61/KE, il-ħtiġijiet tekniċi rilevanti sabiex telabora f'termini konkreti l-ħtiġijiet ġenerali ta' dik id-Direttiva. Il-ħtiġijiet rilevanti tad-Direttiva 96/61/KE jridu jiġu meqjusa biex jiġu milħuqa jekk il-ħtiġijiet ta' din id-Direttiva huma mħarsa.
Artikolu 2
Definizzjonijiet
Għall-iskopijiet ta' din id-Direttiva:
(a) "skart" ifisser kull sustanza jew oġġett li huwa kopert mid-Direttiva 75/442/KEE;
(b) "skart muniċipali" ifisser skart minn djar, kif ukoll skart ieħor li, minħabba n-natura jew kompożizzjoni tiegħu, jkun simili għal skart minn djar;
(ċ) "skart perikoluż" ifisser kull skart li huwa kopert minn l-Artikolu 1(4) tad-Direttiva tal-Kunsill 91/689/KEE tat-12 ta' Diċembru 1991 fuq skart perikoluż [7]
(d) "skart mhux perikoluż" ifisser skart li mhux kopert minn paragrafu (ċ);
(e) "skart inerti" ifisser skart li ma jkunx soġġett għal xi trasformazzjoni sinifikanti fisika, kimika jew bijoloġika. Skart inerti ma jdubx, ma jinħaraqx jew inkella ma jirreaġixxix fiżikament jew kimikament, ma jkunx bijodegradabbli jew jaffetwa ħażin materjal ieħor li jiġi f'kuntatt miegħu b'mod li x'aktarx joħloq tniġġiż lill-ambjent jew jagħmel ħsara lis-saħħa tal-bniedem. L-estrazzjoni bl-ilma totali u kontenut ta' tniġġiż ta' l-iskart u l-ekotossiċiá ta' l-estrazzjoni bl-ilma trid tkun insinifikanti, u partikolarment ma ġġibx fil-periklu l-kwalitá ta' l-ilma tal-wiċċ u/jew l-ilma tal-qiegħ;
(f) "ħażna taħt l-art" tfisser faċilitá ta' ħażna ta' skart permanenti f'kavitá ġeoloġika fonda bħal miniera tal-melħ jew tal-potassju;
(g) "terraferma" tfisser sit ta' rifjut ta' skart għal depożitu ta' l-iskart fuq jew fl-art (per eżempju taħt l-art), inkluż:
- siti ta' rifjut intern (per eżempju terraferma fejn dak li jipproduċi l-iskart ikun qed jarmi l-iskart tiegħu fil-post tal-produzzjoni), u
- sit permanenti (per eżempju ta' aktar minn sena) li jintuża għal ħażna temporanja ta' skart,
iżda jeskludi:
- faċilitajiet fejn iħottu l-iskart sabiex tkun tista’ ssir il-preparazzjoni għalih għal aktar trasport għal irkupru, trattament jew rimi f'post ieħor, u
- ħażna ta' skart qabel l-irkupru jew trattament għal perjodu ta' inqas minn tlett snin bħala regola ġenerali, jew
- ħażna ta' skart qabel ir-rimi għal perjodu ta' inqas minn sena;
(h) "trattament" ifisser il-proċess fiżiku, termali, kimiku jew bijoloġiku, inkluża l-għażla, li tbiddel il-karatteristiċi ta' l-iskart sabiex jitnaqqas il-volum ta' natura perikoluża, jitħaffef il-maniġġar tiegħu jew jitkabbar l-irkuprar;
(i) "lissija" tfisser kull likwidu li jiġi filtrat minn ġo skart mormi u ħareġ minn jew miżmum fil-terraferma;
(j) "gass tat-terraferma" ifisser il-gass kollhu ġenerat mill-iskart tat-terraferma;
(k) "eluate" tfisser is-soluzzjoni miksuba mit-testjar tal-lissija ġo laboratorju;
(l) "operatur" tfisser persuna legali jew naturali responsabbli għat-terraferma bi qbil mall-leġiżlazzjoni interna ta' l-Istati Membri fejn tkun it-terraferma; din il-persuna tista' tinbidel mill-fażi tal-preparazzjoni sa dik tal-kura ta' wara;
(m) "skart bijodegradabbli" ifisser kull skart li huwa kapaċi jgħaddi minn dekompożizzjoni anaerobika jew aerobika, bħal skart ta' ikel u ħaxix, u karti u kartun;
(n) "detentur" tfisser il-produttur ta' l-iskart jew il-persuna legali jew naturali li tkun fil-pussess tiegħu;
(o) "applikant" tfisser kull persuna li tapplika għal permess ta' terraferma skond din id-Direttiva;
(p) "awtoritá kompetenti" tfisser dik l-awtoritá li l-Istati Membri jinnominaw bħala responsabbli biex tagħmel id-dmirijiet li jiġu minn din id-Direttiva;
(q) "skart ta' likwidu" ifisser kull skart li jkun fil-forma ta' likwidu inklużi skart ta' ilma minbarra ħama;
(r) "stabbilimnent iżolat" ifisser stabbiliment:
- b'mhux aktar min 500 abitanti għal kull muniċipalitá jew stabbiliment u mhux aktar min ħames abitanti kull kilometru kwadru u,
- fejn id-distanza l-aktar viċin ta' agglomerazzjoni urbana ta' mill-inqas 250 abitanti kull kilometru kwadru ma tkunx anqas minn 50 km, jew b'aċċess diffiċli bit-triq għal dawk l-agglomerazzjonijiet viċini, minħabba kondizzjonijiet meteoroloġiċi ħarxa waqt parti sinifikaneti tas-sena.
Artikolu 3
Kamp ta' applikazzjoni
1. L-Istati Membri għandhom japplikaw din id-Direttiva għal kull terraferma kif imsemmi fl-Artikolu 2(g).
2. mingħajr preġudizzju għall-leġiżlazzjoni Komunitarja eżistenti, dan li ġej irid jiġi eskluż mill-iskop ta' din id-Direttiva:
- it-tferrix ta' ħama, inkluża ħama tad-drenaġġ, u ħama li tiġi min operazzjonijiet ta' traxxix tal-ħama, u modi simili fuq il-ħamrija għall-iskopijiet ta' fertilizzazzjoni jew titjib,
- l-użu ta' skart qiegħed li huwa adattat, fix-xogħol ta' żvilupp mill-ġdid/restorazzjoni tal-mili, jew għal skopijiet ta' kostruzzjoni, fit-terraferma,
- id-depożitu ta' traxxiex ta' ħama mhux perikoluża matul passaġġi ta' l-ilma żgħar min fejn ġew imraxxa ’l barra u ta' ħama mhux perikoluża fl-ilma tal-wiċċ inkluż il-qiegħ u l-ħamrija tagħha,
- id-depożitu ta' ħamrija mhux imniġġża jew ta' skart inerti mhux perikoluż li jiġi minn tfittix u estrazzjoni, trattament, u ħażna ta' riżorsi minerali kif ukoll mit-tħaddim ta' barrieri.
3. Mingħajr preġudizzju għad-Direttiva 75/442/KEE l-Istati Membri jistgħu b'għażla tagħhom jiddikjaraw, li d-depożitu tagħhom ta' skart mhux perikoluż, li jiġi definit mil-kumitat imwaqqaf skond l-Artikolu 17 ta' din id-Direttiva, barra minn skart inerti, li jirriżulta minn tfittix u estrazzjoni, trattament u ħażna ta' riżorsi minerali kif ukoll minn tħaddim ta' barrieri u li huma depożitati f'manjiera li tipprevjeni tniġġiż ta' l-ambjent jew ħsara għas-saħħa tal-bniedem, jista’ jkun eżenti mid-dispożizzjonijiet tal-Anness I, l-punti 2, 3.1, 3.2 u 3.3 ta' din id-Direttiva.
4. Mingħajr preġudizzju għad-Direttiva 75/442/KEE l-Istati Membri jistgħu jiddikjaraw, fl-għażla tagħhom, partijiet jew l-Artikoli kollha 6(d), 7(i), 8(a)(iv), 10, 11(1)(a), (b) u (ċ), 12(a) u (ċ), l-Anness I, l-punti 3 u 4, l-Anness II (barra l-punt 3, livell 3, u l-punt 4) u l-Anness III, l-punti 3 sa 5 għal din id-Direttiva mhux applikabbli għal:
(a) siti ta' terraferma ta' skart inerti jew mhux perikoluż b'kapaċitá totali li ma teċċedix 15000 tunnellata jew b'daħla annwali li ma teċċedix 1000 tunnellata li sservi l-gżejjer, meta dan ikun l-unika terraferma fuq il-gżira u fejn dan ikun esklussivament destinat għar-rimi ta' skart ġenerat fuq dik il-gżira. Meta l-kapaċiá totali ta' dik it-terraferma tkun intużat, kull terraferma ġdid stabbilit fuq dik il-gżira jrid ikun konformi mal-ħtiġijiet ta' din id-Direttiva;
(b) siti ta' terraferma għal skart inerti jew mhux perikoluż fuq stabbilimenti iżolati jekk is-sit ta' terraferma tkun destinata għar-rimi ta' skart ġenerat biss min dak l-istabbiliment iżolat.
Mhux aktar tard minn sentejn wara d-data stipulata fl-Artikolu 18(1), l-Istati Membri iridu jinnotifikaw lill-Kummissjoni bil-lista ta' gżejjer u stabbilimenti iżolati li huma eżenti. Il-Kummissjoni għandha tippubblika l-lista ta' gżejjer u stabbilimenti iżolati.
5. Mingħajr preġudizzju għad-Direttiva 75/442/KEE l-Istati Membri jistgħu jiddikjaraw, fl-għażla tagħhom, li ħażna ta' taħt l-art kif definit fl-Artikolu 2(f) ta' din id-Direttiva tista’ tkun eżenti mid-dispożizzjonijiet ta' l-Artikolu 13(d) u ta' l-Anness I, il-punt 2, barra l-ewwel inċiż, l-punti 3 sa 5 u fl-Anness III, il-punti 2, 3 u 5 għal din id-Direttiva.
Artikolu 4
Klassijiet ta' terraferma
Kull terraferma trid tiġi klassifikat f'waħda mill-klassijiet li ġejjin:
- terraferma bi skart perikoluż,
- terraferma bi skart mhux perikoluż,
- terraferma bi skart inerti,
Artikolu 5
Skart u trattament mhux applikabbli f’terraferma
1. L-Istati Membri jridu jibdew strateġija nazzjonali għall-implimentazzjoni tar-riduzzjoni ta' skart bijodegradabbli li jmur ġo terraferma, mhux aktar tard min sentejn wara d-data stipulata fl-Artikolu 18(1) u jinnotifikaw lill-Kummissjoni b'din l-istrateġija. L-istrateġija trid tinkludi miżuri biex jinkisbu l-iskopijiet stipulati fil-paragrafu 2 partikolarment bil-ħsieb ta' produzzjoni ta' riċiklar, kompostazzjoni, biogas jew irkupru ta' materjali/enerġija. Fi żmien 30 xahar mid-data stipulata fl-Artikolu 18(1) il-Kummissjoni trid tipprovdi lill-Parlament Ewropew u lill-Kunsill b'rapport flimkien mall-preparazzjoni ta' strateġiji nazzjonali.
2. Din l-istrateġija trid tiżgura li:
(a) mhux aktar tard minn ħames snin minn wara d-data stipulata fl-Artikolu 18(1), skart muniċipali bijodegradabbli li f’terraferma irid jiġi imnaqqas għal 75 % ta' ammont totali (bl-użin) ta' skart muniċipali bijodegradabbli prodott fl-1995 jew l-aktar tard qabel is-sena 1995 ta' fejn data Eurostat standardizzata tkun disponibbli
(b) mhux aktar tard minn tmien snin minn wara d-data stipulata fl-Artikolu 18(1), skart muniċipali bijodegradabbli li jmur f’terraferma irid jiġi imnaqqas għal 50 % ta' ammont totali (bl-użin) ta' skart muniċipali bijodegradabbli prodott fl-1995 jew l-aktar tard qabel is-sena 1995 ta' fejn data Eurostat standardizzata tkun;
(ċ) mhux aktar tard minn 15 il-sena minn wara d-data stipulata fl-Artikolu 18(1), skart muniċipali bijodegradabbli li jmur f’terraferma irid jiġi imnaqqas għal 35 % ta' ammont totali (bl-użin) ta' skart muniċipali bijodegradabbli prodott fl-1995 jew l-aktar tard qabel is-sena 1995 ta' fejn data Eurostat standardizzata tkun disponibbli
Sentejn qabel id-data riferuta fil-paragrafu (ċ) il--Kunsill irid jeżamina mill-ġdid l-iskopijiet ta' hawn fuq, fuq il-bażi ta' rapport mill-Kummissjoni fuq l-esperjanza prattika miksuba mill-Istati Membri magħmula fl-iskopijiet stipulati fil-paragrafi (a) u (b) flimkien, jekk ikun xieraq, ma’ proposta bi skop li jikkonfermaw jew jemendaw dan l-għan sabiex jiżguraw livell għoli ta' protezzjoni ambjentali.
L-Istati Membri li fl-1995 jew l-aktar sena tard qabel l-1995 ta' fejn data EUROSTAT standardizzata tkun disponibbli jitfaw aktar min 80 % ta' l-iskart muniċipali miġbur tagħhom ġo terraferma jistgħu jippostponu li jilħqu l-mira kif stipulata fil-paragrafi (a), (b), jew (ċ) f'perijodu li ma jeċċedix ebra’ snin. Stati Membri li għandhom ħsieb li jagħmlu użu mid-dispożizzjonijiet iridu jinfurmaw minn qabel lill-Kummissjoni bid-deċiżjoni tagħhom. Il-Kummissjoni trid tinforma lill-Istati Membri l-oħra u l Parlament Ewropew b'dawn id-deċiżjonijiet.
L-implimentazzjoni tad-dispożizzjonijiet stipulati fis-sottoparagrafu preċedenti ma għandha qatt twassal għall-ksib ta' l-iskopijiet stipulati fil-paragrafu (ċ) f’ data aktar tard minn erba snin wara d-data msemmija fil-paragrafu (ċ).
3. L-Istati Membri jridu jieħdu miżuri sabiex l-iskart li ġej ma jkunx aċċettat f'terraferma:
(a) skart likwidu;
(b) skart li, fil-kundizzjonijiet ta' terraferma, ikun esplussiv, korrusiv, isaddad, jieħu n-nar malajr, kif definut fl-Anness III għad- Diretttiva 91/689/KEE;
(ċ) skart ta' l-isptar jew skart ieħor tal-kliniċi li jiġi minn stabbilimenti medikaċi jew veterinarji, li huwa infettiv kif definut (propjetá H9 fl-Anness III) mid-Direttiva 91/689/KEE u skart li huwa f'kategorija 14 (l-Anness I.A) ta' dik id-Direttiva.
(d) tajers sħaħ użati minn sentejn mid-data stipulata fl-Artikolu 18(1), barra tajers użati bħala materjal ta' inġinerija, u tajers użati imqatta ħames snin mid-data stipulata fl-Artikolu 18(1) (barra fiż-żewġ każi ta' tajers tar-roti u tajers b'dijametru ta' barra ta' ' l fuq minn 1400 mm);
(e) kull tip ta' skart ieħor li ma jikkonformax mall-kriterji ta' aċċettazzjoni stabbiliti bi qbil ma’ l-Anness II.
4. Id-dilwit sħiħ ta' taħlit ta' skart unikament sabiex jikkonforma mall-kriterji ta' l-aċċettazzjoni huwa projbit.
Artikolu 6
Skart li jrid jiġi aċċettat fi klassijiet differenti ta' terraferma
L-Istati Membri jridu jieħdu miżuri sabiex:
(a) skart li ġie soġġett għat-trattament biss ikun mitfugħ fit-terraferma. Din id-dispożizzjoni tistgħa ma tapplikax għall-iskart inerti fejn trattament ma jkunx teknikament possibbli, l-anqas għal kull skart ieħor fejn ċerti trattamenti ma jikkontribwixxux għall-għanijiet ta' din id-Direttiva, kif stipulat fl-Artikolu 1, bir-riduzzjoni tal-kwantitá ta' l-iskart jew il-perikli għas-saħħa tal-bniedem jew għall-ambjent;
(b) skart perikoluż biss li jikkonforma mall-kriterji stipulati bi qbil ma’ l-Anness II huwa destinat għal terraferma perikoluża;
(ċ) terraferma għal skart mhux perikoluż jista’ jiġi użat għal:
(i) skart muniċipali;
(ii) skart mhux perikoluż ta' kull oriġini oħra, li jikkonforma mall-kriterji għall-aċċettazzjoni ta' skart f’terraferma għal skart mhux perikoluż stipulat bi qbil ma’ l-Anness II;
(iii) skart stabbli, skart perikoluż mhux reattiv (per eżempju solidifikat, vitrifikat), b-imġieba lissija ekwivalenti għal dawk ta' skart mhux perikoluż imsemmija fil-punt (ii), li jikkonforma mall-kriterj ta' aċċettazzjoni rilevanti stipulati bi qbil ma’ l-Anness II. Dan l-iskart perikoluż ma jridx jiġi mormi f'ċelli destinati għall-iskart bijodegradabbli mhux perikoluż,
(d) siti ta' terraferma ta' skart inerti jridu jiġu użati biss għal skart inerti.
Artikolu 7
Applikazzjoni għal permess
L-Istati Membri jridu jieħdu miżuri sabiex l-applikazzjoni għal permess ta' terraferma irid ikun fih għall-inqas il-partikularitajiet li ġejjin:
(a) l-identá ta' l-applikant u tal-operatur meta jkunu entitajiet differenti;
(b) id-deskrizzjoni tat-tipi ta' kwantitá totali ta' skart li se jiġi depożitat;
(ċ) il-kapaċitá proposta tas-sit tar-rimi;
(d) id-deskrizzjoni tas-sit, inklużi l-karatteristiċi idroġeoloġiċi u ġeoloġiċi tiegħu;
(e) il-metodi proposti għat-tnaqqis u prevenzjoni ta' tniġġiż;
(f) l-operazzjoni, sorveljanza u pjan ta' kontroll proposti;
(g) il-pjan ta' proċeduri ta' għeluq u kura ta' wara proposti;
(h) fejn stima ta' impatt tkun meħtieġa skond id-Direttiva tal-Kunsill 85/337/KEE tas-27 ta' Ġunju 1985 fuq l-istima ta' l-effetti ta' ċerti proġetti pubbliċi u privati fuq l-Ambjent [8], l-informazzjoni li hemm provvduta mill-iżviluppatur bi qbil ma’ l-Artikolu 5 ta' dik id-Direttiva;
(i) is-sigurtá finanzjarja mill-applikant, jew kull dispożizzjoni ekwivalenti oħra, kif meħtieġ skond l-Artikolu 8(a)(iv) ta' din id-Direttiva.
Wara applikazzjoni għal permess li rnexxiet, din l-informazzjoni trid issir disponibbli għall-awtoritajiet kompetenti tal-istatistika Komunitarji u nazzjonali meta tiġi mitluba għal skopijiet ta' statistika.
Artikolu 8
Kundizzjonijiet tal-permess
L-Istati Membri jridu jieħdu miżuri sabiex:
(a) l-awtoritá kompetenti ma toħroġġ permess għall-terraferma sakemm tkun sodisfatta li:
(i) mingħajr preġudizzju għall-Artikolu 3(4) u (5), il-proġett tat-terraferma jaqbel mal-ħtiġijiet kollha rilevanti ta' din id-Direttiva, inklużi l-Annessi;
(ii) l-amministrazzjoni tas-sit tat-terraferma tkun f'idejn persuna naturali li hija teknikament kompetenti li s-sit; taħriġ u żvilupp professjonali u tekniku għal ħaddiema u l-impjegati tat-terraferma ikunu provduti;
(iii) it-terraferma trid tiġi operata b'manjiera tali li miżuri neċessarji huma meħuda biex jiġu prevenuti inċidenti u jillimitaw il-konsegwenzi tagħhom;
(iv) dispożizzjonijiet adegwati, bil-mod ta' sigurtá finanzjarja jew oħra ekwivalenti, fuq il-bażi ta' modalitajiet li jiġu deċiżi milll-Istati Membri, saru jew se jsiru mill-applikant qabel il-bidu ta' operazzjonijiet tar-rifjut biex jiżgura li l-obligi (inklużi d-dispożizzjonijiet tal-kura ta' wara) li jiġu skond il-permess maħruġ bid-dispożizzjonijiet ta' din id-Direttiva huma rispettati u li l-proċeduri ta' l-għeluq meħtieġa skond l-Artikolu 13 ikunu segwiti. Is-sigurtá jew l-ekwivalenti tagħha trid tinżamm kemm jista’ jkun meħtieġ mill-operazzjoni ta' manutenzjoni u kura ta' wara tas-sit bi qbli ma l-Artikolu 13(d). L-Istati Membri jistgħu jiddikjaraw, fl-għażla tagħhom, li dan il-punt ma japplikax għat terraferma għal skart inermi;
(b) il-proġett tat-terraferma huwa skond il-pjan jew pjanijiet ta' amministrazzjoni ta' l-iskart rilevanti imsemmija fl-Artikolu 7 tad-Direttiva 75/442/KEE;
(ċ) qabel il-bidu ta' operazzjonijiet tar-rifjut, l-awtoritá kompetenti trid tispezzjona is-sit sabiex tiżgura li taqbel mal-kundizzjonijiet rilevanti tal-permess. Dan ma jnaqqas bl-ebda mod ir-responsabilitá taloperatur skond il-kundizzjonijiet tal-permess.
Artikolu 9
Kontenut tal-permess
Barra li jispeċifika u jissupplixxi l-provvedimenti stipulati fl-Artikolu 9 tad-Direttiva 75/442/KEE u l-Artikolu 9 tad-Direttiva 96/61/KE, il-permess tat-terraferma għandu jinkludi għall-inqas dan li ġej:
(a) il-klassi tat-terraferma;
(b) il-lista ta' tipi definiti u l-kwantitá totali ta' skart li huma awtorizzati li jiġu depożitati fit-terraferma;
(ċ) ħtiġijiet tal-preparazzjonijiet tat-terraferma, proċeduri ta' kontroll sorveljar u operazzjonijiet tat-terraferma, inklużi pjanijiet ta' kontinġenza (l-Anness III, il-punt 4.B), kif ukoll id-dispożizzjonijiet għall-operazzjonijiet għall-għeluq u kura ta' wara;
(d) l-obligi tal-applikant biex jirraporta għall-inqas kull sena lill-awtoritá kompetenti fuq it-tipi u kwantitajiet ta' skart mormi u fuq ir-riżultati ta' programm ta' sorveljar kif meħtieġ skond l-Artikoli 12 u 13 u l-Anness III.
Artikolu 10
Spiża tar-rimi ta' skart f’ terraferma
L-Istati Membri jridu jieħdu mżuri biex jiżguraw l-ispejjeż kollha involuti fil-bidu u l-operazzjoni tas-sit ta' terraferma, inkluża kemm jista’ jkun possibbli l-ispiża tas-sigurtá finanzjarja jew l-ekwivalenti tagħha riferuta fl-Artikolu 8(a)(iv), u l-ispejjeż stmati ta' l-għeluq u l-kura ta' wara tas-sit għal perijodu ta' għall-inqas 30 sena jridu jkunu koperti mill-prezz li jrid jintalab biex jitħallas mill-operatur għar-rimi ta' kull tip ta' skart f'dak is-sit. Bla ħsara għall-ħtiġijiet tad-Direttiva tal-Kunsill 90/313/KEE tas-7 ta' Ġunju 1990 fuq il-libertà ta' aċċess għall-informazzjoni fuq l-ambjent [9] l-Istati Membri jridu jiżguraw trasparenza fil-kollezzjoni u użu ta' kull informazzjoni ta' spejjeż neċessarja.
Artikolu 11
Proċeduri ta' aċċettazzjoni tal-iskart
1. L-Istati Membri jridu jieħdu miżuri sabiex qabel ma jiġi aċċettat l-iskart fis-sit terraferma:
(a) qabel jew waqt li jkun qed jinġarr, jew ta' l-ewwel fis-serji ta' ġarr, provdut li -t-tip ta' skart ma jinbidilx, id-detentur jew l-operatur jista’ juri, b'mod ta' dokumentazzjoni xierqa, li l-iskart in kwistjoni jista jiġi aċċettat f'dak is-sit skond il-kundizzjonijiet stipulati fil-permess, u li jikkonforma mall-kriterji ta' l-aċċettazzjoni stipulati fl-Anness II;
(b) il-proċeduri li ġejjin huma rispettati mill-operatur:
- il-kontroll tad-dokumentazzjoni ta' l-iskart, inklużi dawk id-dokumenti meħtieġa mill-Artikolu 5(3) tad-Direttiva 91/689/KEE u, fejn hu applikabbli, dawk meħtieġa mir-Regolament tal-Kunsill (KEE) Nru 259/93 ta' l-1 ta' Frar 1993 dwar is-sorveljanza u l-kontroll ta' l-iskart ġewwa, għal ġo u għal barra mill-Komunità Ewropea [10];
- spezzjoni viżwali ta' l-iskart fid-daħla u fil-punt ta' depositu u, kif xieraq, verifika ta' konformitá mad-deskrizzjoni provduta fid-dokumentazzjoni mogħtija mid-detentur tagħha. Jekk kampjuni rappreżentattivi jridu jittieħdu sabiex jiġu implementati l-Anness II, il-punt 3, livell 3, ir-riżultati ta' l-analiżi jridu jinżammu u t-teħid ta' kampjuni jrid isir f’konformitá ma l-Anness II, il-punt 5. Dawn il-kampjuni jridu jinżammu għall-inqas xahar wieħed;
- jinżamm reġistru tal-kwantitajiet u karatteristiċi ta' l-iskart depożitat, li jindika l-oriġini, data tal-ġarr, identitá tal-produttur u kollettur fil-każ ta' skart muniċipali, u, fil-każ ta' skart perikoluż, il-post preċiż tas-sit. Din l-informazzjoni trid issir disponibbli għall-awtoritajiet kompetenti statistiċi Komunitarji u nazzjonali meta tintalab għal skopijiet ta' statistika;
(ċ) l-operatur tat-terraferma jrid dejjem jipprovdi stqarrija bil-miktub ta' riċevuta ta' kull vjaġġ aċċettat fis-sit;
(d) mingħajr preġudizzju għad-dispożizzjonijiet tar-Regolament (KEE) Nru 259/93, jekk skart ma jkunx aċċettat fit-terraferma l-operatur irid jinnotifika mingħajr dewmien lill-awtoritá kompetenti bin-nuqqas ta' aċċettazzjoni ta' l-iskart.
2. Għal siti ta' terraferma li ġew eżenti mid-dispożizzjonijiet ta' din id-Direttiva bis-saħħa ta' l-Artikolu 3(4) u (5), l-Istati Membri jridu jieħdu l-miżuri neċessarji biex jipprovdu għal:
- spezzjoni viżwali regolari ta' skart fil-punt ta' depożitu sabiex jiżguraw li skart mhux perikoluż biss mill-gżira jew stabbiliment iżolat ikun aċċettat fis-sit; u
- jinżamm reġistru fuq il-kwantitajiet ta' skart li huwa depożitat fis-sit.
L-Istati Membri għandhom jiżguraw li informazzjoni fuq il-kwantitajiet u, fejn possibbli, t-tip ta' skart li jmur f'ċerti siti eżenti jifforma parti mr-rapporti regolari għall-Kummissjoni fuq l-implimentazzjoni ta' din id-Direttiva.
Artikolu 12
Proċeduri ta' kontroll u sorveljar fil-fażi operazzjonali
L-Istati Membri jridu jieħdu miżuri sabiex il-proċeduri ta' kontroll u sorveljar fil-fażi operazzjonali jilħqu għall-inqas il-ħtiġijiet li ġejjin:
(a) l-operatur tal-terraferma waqt il-fażi operazzjonali jrid jagħmel programm ta' kontroll u sorveljar kif speċifikat fl-Anness III;
(b) l-operatur irid jinnotifika lill-awtoritá kompetenti b'kull effett ħażin sinifikanti għall-ambjent li ġie skopert mil-proċeduri ta' kontroll u sorveljar u skond id-deċiżjoni ta' l-awtoritá kompetenti fuq in-natura u termini ta' żmien tal-miżuri korrettivi li jridu jittieħdu. Dawn il-miżuri għandhom isiru spejjes ta' l-operatur.
Fi frekwenza li trid tiġi stabbilita mill-awtoritá kompetenti, u għall-inqas darba fis-sena, l-operatur irid jirraporta, fuq il-bażi ta' data miġbura, kull riżultat ta' sorveljar lill-awtoritajiet kompetenti bl-iskop li juru konformitá mall-kundizzjonijiet tal-permess u iżid it-tagħrif fuq l-imġieba ta' l-iskart fit-terraferma;
(ċ) il-kontroll ta' kwalitá ta' operazzjonijiet analitiċi tal-proċeduri ta' kontroll u sorveljar u/jew għall-analiżi riferuti fl-Artikolu 11(1)(b) isiru mill-laboratorji kompetenti.
Artikolu 13
Proċeduri ta' l-għeluq u kura ta' wara
L-Istati Membri jridu jieħdu miżuri sabiex, bi qbil, fejn xieraq, mall-permess:
(a) terraferma jew parti minnha trid tibda proċedura ta' l-għeluq:
(i) meta l-kundizzjonijiet rilevanti imsemmija fil-permess jintlaħqu; jew
(ii) skond l-awtorizzazzjoni ta' l-awtoritá kompetenti, wara talba ta' l-operatur; jew
(iii) b'deċiżjoni raġjonata ta' l-awtoritá kompetenti;
(b) terraferma jew parti minnha tista’ tiġi biss kunsiderata bħala magħluqa definittivament wara li l-awtoritá kompetenti tkun għamlet l-aħħar spezzjoni fuq is-sit, u tkun assessjat ir-rapporti kollha mogħtija mill-operatur u tkun ikkomunikat lill-operatur l-approvazzjoni tagħha għall-għeluq. Dan ma jnaqqas bl-ebda mod ir-responsabilitá tal-operatur skond il-kundizzjonijiet tal-permess;
(ċ) wara li terraferma tkun definittivament magħluqa, l-operatur għandu ikun responsabbli għall-manutenzjoni, fażi ta' sorveljar u kontroll u tal-kura ta' wara tagħha sakemm ikun meħtieġ mill-awtoritá kompetenti, bil-kunsiderazzjoni taż-żmien li matulu it-terraferma tista tkun ta' periklu.
L-operatur irid jinnotifika lill-awtoritá kompetenti b'kull effett ħażin sinifikanti għall-ambjent li ġie skopert mill-proċeduri ta' kontroll u skond id-deċiżjoni ta' l-awtoritá kompetenti fuq in-natura u termini ta' żmien tal-miżuri korrettivi li jridu jittieħdu;
(d) sakemm l-awtoritá kompetenti tikkonsidra li t-terraferma x’aktarx tista tikkawża periklu għall-ambjent u mingħajr preġudizzju għall-leġilazzjoni Komunitarja u nazzjonali skond ir-responsabbilità tad-detentur ta' l-iskart, l-operatur tas-sit irid ikun responsabbli għas-sorveljar u analizzar ta' gass u lissija tat-terraferma mis-sit u r-reġim ta' l-ilma tal-qiegħ fil-viċinanza tas-sit bi qbil ma l-Anness III.
Artikolu 14
Siti eżistenti ta' terraferma
L-Istati Membri għandhom jieħdu miżuri sabiex terraferma li ġew mogħtija permess, jew li huma diġa qed jitħaddmu fil-ħin ta' trasposizzjoni ta' din id-Direttiva, ma jistgħux ikomplu jaħdmu sakemm il-passi indikati hawn taħt jiġu mtemma malajr kemm jista’ jkun u fi żmien tmien snin minn wara d-data stipulata fl-Artikolu 18(1) l-aktar tard:
(a) f'perijodu ta' sena min wara d-data stipulata fl-Artikolu 18(1), l-operatur ta' terraferma irid jipprepara u jippreżenta lill-awtoritajiet kompetenti, għall-approvazzjoni tagħhom, pjan ta' kondizzjonament għas-sit inklużi l-partikolari elenkati fl-Artikolu 8 u kull miżura korrettiva li l-operatur jikkonsidera li tkun meħtieġa sabiex ikun konformi mal-ħtiġijiet ta' din id-Direttiva bl-eċċezzjoni tal-ħtiġijiet fl-Anness I, punt 1;
(b) skond il-preżentazzjoni tal-pjan ta' kondizzjonament, l-awtoritajiet kompetenti għandhom jieħdu deċiżjoni definita fuq jekk l-operazzjonijiet ikomplux fuq il-bażi ta' l-imsemmi pjan ta' kundizzjonalment u ta' din id-Direttiva. L-Istati Membri għandhom jieħdu l-miżuri neċessarji biex jagħlqu malajr kemm jista’ jkun possibbli, bi qbil ma l-Artikolu 7(g) u 13, siti li ma ġewx mogħtija, bi qbil ma’ l-Artikolu 8, permess biex ikomplu joperaw;
(ċ) fuq il-bażi tal-pjan ta' kondizzjonament tas-sit approvat, l-awtortá kompetenti għandha tawtorizza x-xogħol neċessarju u tistipula perijodu tranżitorju għat-temma tal-pjan. Terraferma eżistenti trid taqbel mall-ħtiġijiet ta' din id-Direttiva bl-eċċezzjoni tal-ħtiġijiet fl-Anness I, punt 1 fi żmien tmien snin wara d-data stipulata fl-Artikolu 18(1);
(d) (i) fi żmien sena wara d-data stipulata fl-Artikolu 18(1), l-Artikoli 4, 5, u 11 u l-Anness II għandhom jgħoddu għal terraferma għal skart perikoluż;
(ii) fi żmien tlett snin wara d-data stipulata fl-Artikolu 18(1), l-Artikolu 6 għandu jgħodd għal terraferma ta' skart perikoluż.
Artikolu 15
Obbligu għar-rapportar
F'intervalli ta' tlett snin l-Istati Membri jridu jibagħtu lill-Kummissjoni rapport fuq l-implimentazzjoni ta' din id-Direttiva, u jagħtu attenzjoni partikolari għall-istrateġiji nazzjonali li jridu jibdew skond l-Artikolu 5. Ir-rapport irid jiġi disinjat fuq il-bażi ta' kwestjonarju jew deskrizzjoni abbozzata mil-Kummissjoni bi qbil mal-proċeduri stipulati fl-Artikolu 6 ta' Direttiva 91/692/KEE [11] Il-kwestjonarju jew id-deskrizzjoni irid jintbagħat lill-Istati Membri sitt xhur qabel il-bidu tal-perijodu kopert mir-rapport. Ir-rapport irid jintbagħat lill-Kummissjoni fi żmien disa’ xhur mill-aħħar tal-perijodu ta' tlett snin kopert minnu.
Il-Kummissjoni trid tippubblika rapport Komunitarju fuq l-implientazzjoni ta' din id-Direttiva fi żmien disa’ xhur minn meta tirċievi r-rapporti mill-Istati Membri.
Artikolu 16
Kumitat
Kull emendi neċessarji għal adattazzjoni ta' l-Annessi għal din id-Direttiva għal progress xjentifiku u tekniku u kull proposta għall-istandardizzazzjoni ta' metodi ta' kontroll, teħid ta' kampjun/i u analiżi rigward it-terraferma ta' skart trid tiġi adottata mill-Kummissjoni, bl-assistenza tal-Kumitat satbbilit minn l-Artikolu 18 tad-Direttiva 75/442/KEE u bi qbil mal-proċeduri stipulati fl-Artikolu 17 ta' din id-Direttiva. Kull emenda għall-Annessi trid issir biss skond il-prinċipji stipulati f'din id-Direttiva kif espressi fl-Annessi. Għal dan l-iskop, skond l-Anness II, dan li ġej għandu jiġi osservat mill-Kumitat: jiġu kunsiderati l-prinċipji ġenerali u proċeduri ġenerali għal kriterji ta' aċċettazzjoni u eżami kif stipulat fl-Anness II, kriterji speċifiċi u/jew metodi ta' eżami u valuri limiti assoċjati jridu jiġu magħmula għal kull klassi ta' terraferma, inklużi jekk neċessarju tipi speċifiċi ta' terraferma skond kull klassi, inkluża l-ħażna ta' taħt l-art. Proposti għall-istandardizzazzjoni ta' metodi ta' kontroll, teħid ta' kampjun/i u analiżi rigward l-Annessi ta' din id-Direttiva jridu jiġu adottati mill-Kummissjoni, bl-assistenza tal-Kumitat, fi żmien sentejn minn wara d-dħul fis-seħħ ta' din id-Direttiva.
Il-Kummissjoni, bl-assistenza tal-Kumitat, tadotta dispożizzjonijiet għal armonizzazzjoni u trażmissjoni regolari tad-data statistika imsemmija fl-Artikoli 5, 7 u 11 ta' din id-Direttiva, fi żmien sentejn minn wara d-dħul fis-seħħ ta' din id-Direttiva, u għall-emendi ta' ċerti dispożizzjonijiet fejn neċessarju.
Artikolu 17
Proċedura tal-Kumitat
Il-Kummissjoni trid tkun assistita minn Kumitat kompost minn rappreżentanti ta' l-Istati Membri u preseduta mir-rappreżentant tal-Kummissjoni.
Ir-rappreżentant tal-Kummisjoni jrid jagħti lill-Kumitat l-abbozz tal-miżuri meħtieġa. Il-Kumitat għandu jagħti l-opinjoni tiegħu dwar l-abbozz fi żmien illi jista’ jiġi stipulat mill-president skond l-urġenza tal-kwisjoni. L-opinjoni għandha tiġi mogħtija skond il-maġġoranza stipulata fl-Artikolu 148(2) tat-Trattat fil-każ ta' deċiżjonijiet illi l-Kunsill jeħtieġ illi jadotta a bażi ta' proposta mill-Kummissjoni. Il-voti tar-rappreżentanti ta' l-Istati Membri fi ħdan il-kumitat għandhom ikunu miżuna bil-manjiera mfassla f'dak l-Artikolu. Il-president ma għandux jivvota.
Il-Kummissjoni għandha tadotta l-miżuri ikkuntemplati jekk jaqblu mal-opinjoni tal-Kumitat.
Jekk il-miżuri ikkuntemplati mhumiex skond l-opinjoni tal-Kumitat, jew jekk l-ebda opinjoni ma hi mogħtija, il-Kummissjoni għandha, mingħajr dewmien, tagħti proposta lill-Kunsill dwar il-miżuri illi għandhom jiġu adottati. Il-Kunsill għandu jaġixxi b'maġġoranza kwalifikata.
Jekk fit-tmiem tal-perijodu ta' tlett xhur mid-data li ġiet irriferuta lill-Kunsill, il-Kunsill ma’ aġixxiex, il-miżuri proposti iridu jiġu adottati mill-Kummisjoni.
Artikolu 18
Transpożizzjoni
1. L-Istati Membri għandhom iġibu fis-seħħ, regolamenti u dispożizzjonijiet neċessarji sabiex jaqblu ma’ din id-Direttiva mhux aktar tard minn sentejn minn wara d-dħul tagħha fis-seħħ. Huma għandhom jinfurmaw lill-Kummissjoni b'dan immedjatament.
Meta l-Istati Membri jadottaw dawn il-miżuri, dawn għandhom ikollhom riferenza għal din id-Direttiva jew għandhom ikunu akkumpanjati b'riferenza fl-okkażjoni tal-pubblikazzjoni uffiċċjali tagħhom. Il-metodi biex tagħmel ċerta riferenza għandha tkun stipulata mill-Istati Membri.
2. L-Istati Membri għandhom jikkomunikaw it-testi tad-dispożizzjonijiet ta' liġi nazzjonali li huma adottaw fil-qasam kopert minn din id-Direttiva għall-Kummissjoni.
Artikolu 19
Dħul fis-seħħ
Id-Direttiva trid tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 20
Indirizzati
Din id-Direttiva hija ndirizzata lill-Istati Membri.
Magħmul fil-Lussemburgu, fis-26 ta' April 1999.